Historierne dukker op med jævne mellemrum. Om private boliger, der kun bliver lejet ud til turister. Om rullekufferter ud og ind af opgange, hvor det kan svært at finde ud af, hvem der egentlig bor bag navneskiltene.

Om unge studerende, der køber dyre lejligheder med hjælp hjemmefra og flytter hjem til mor og far i weekenden, så de kan leje storbyboligen ud i dyre domme.

Om hele familier, der flytter ud i kolonihaven flere måneder ad gangen, så boligen på Vesterbro, Nørrebro eller Amager kan udlejes for 30.000, 40.000 eller 50.000 kroner om måneden.